cyanic-selkie/wikianc huggingface dataset:
Munja
Nove vrste munja
U novije vrijeme otkrivena su tri nova tipa munja. One udaraju od vrha oblaka prema gore, u stratosferu i puno su rjeđe od onih prema tlu ili između oblaka. Prvi tip zovu Crvenim vilenjakom (en. Red sprite). Ta je munja tamna i crvenkasta, traje nekoliko hiljaditih dijelova sekunde, a može biti široka kilometrima. Proteže se 50 do 90 km iznad oblaka. Drugi tip naziva se Plavi mlaz (Blue jet). Riječ je o plavoj, konusnoj provali energije puno sjajnijoj od Crvenog vilenjaka. Plavi mlaz udara iz centra oluje brzinom od 6.000 km/h i dopire 20 do 50 km iznad oblaka. Ove dvije vrste munja prvi put je snimio američki fizičar John R. Wincklyer 1989. u Minnesoti. Treći tip su munje koje se prostiru od oblaka do stratosfere. Zovu se Patuljci (Elves), a otkrivene su 1995. godine. Imaju oblik tanjira ili krofne prečnika 400 km, a pojavljuju se oko 100 km iznad oblaka. Smatra se da su zelenkaste, ali toliko kratko traju (manje od 1/1000 sekunde) da im boja još nije precizno određena.
James Dean
Biografija
mini|desno|Spomenik u Cholameu1954 godine dobija ulogu u pozorišnoj predstavi The Immoralist zahvaljujući kojoj ga reditelj Elia Kazan i filmski studio Warner Bros. angažuju za ulogu "Cal Trask" (Kala Traska) u filmskoj adaptaciji romana John Steinbecka "Istočno od raja". Veoma brzo dobija ulogu u filmu Buntovnik bez razloga reditelja Nicholas Raya, gdje tumači lik problematičnog tinejdžera Jim Starka pored Natalie Wood i Sala Minea. Po završetku snimanja filma Istočno od raja James Dean, koji je bio pasionirani ljubitelj automobilskih trka, kupuje svoj prvi sportski automobil Porsche 356 Speedster i počinje da se takmiči na trkama. Bio je drugi u Palm Springsu marta 1955. godine, treći u Bakersfieldu maja iste godine,a u Santa Moniki je morao da odustane zbog kvara na automobilu. Za vrijeme snimanja filma Buntovnik bez razloga Dean kupuje automobil Porsche 550 Spyders (jedan od samo 90 proizvedenih te godine) koji je zvao "mala bitanga". Po dobijanju uloge naftnog bogataša u filmu Div u kome je glumio sa Elizabeth Taylor i Rock Hudsonom odlazi u Teksas na snimanje i u tom periodu ne učestvuje u automobilskim trkama jer mu je to bilo zabranjeno filmskim ugovorom.
Čečenska Republika Ičkerija
Čečenska Republika Ičkerija je bila nepriznata separatistička država koja osnovana tokom raspada SSSR 1991 godine. Postojanje ove države su obilježila dva rata sa ciljem nezavisnosti Čečenije od Rusije. Prvi predsjednik ove države je bio Džohar Dudajev koji je proglasio nezavisnost Čečenije, usljed čega je uslijedio rat sa Rusijom tokom kojeg je poginuo Džohar Dudajev. Međunarodno je bila priznata jedino od Gruzije, te od afganistanskih Talibana.
Haifa Wehbe
Biografija
2008. izdala je treći studijski album "Ya Habiby Ana" (O moj dragi) koji je imao 15 pjesama. Prvi singl sa albuma bila je uspješna pjesma "Mosh Adra Astana" (Ne mogu čekati). Potom su uslijedili hitovi "Hasa Ma Bena" (Osjećam između nas), "Yabn El Halal" (Zavodnik), "Baad Elly Hasali" (Nakon što se desilo) i "Ayami" (Dani). No zbog toga što se Haifa posvetila i filmskoj karijeri, te nije napravila dovoljno promocije za album, nije ostvario komercijalni uspjeh kakav se od njega očekivao. 2009. glumila je u uspješnom egipatskom filmu "Dokkan Shehata". Film je doživjeo ogroman uspjeh i Haifa se pokazala kao i talentovana glumica.
Gil Grissom
Dr. Gilbert "Gil" Grissom jeste lik u američkoj kriminalističkoj TV-seriji CSI: Las Vegas, a tumači ga William Petersen. On je forenzički entomolog i bivši šef noćne smjene forenzičkog tima okruga Clark u Nevadi i istraživao je zločine koji su se dešavali u Las Vegasu i oko njega (Las Vegas administrativno pripada okrugu Clark). Bio je glavni lik serije u prvih 8 sezona i prvih 10 epizoda devete, kad je napustio seriju. Zamijenio ga je dr. Raymond Langston (Laurence Fishburne).
Pojavljivanja
Kad je Marg Helgenberger napustila CSI u 12. sezoni, otkrila je da se Grissom zamalo vratio u seriju. Petersen se namjeravao vratiti za 2 gostujuća pojavljivanja, ali scenaristica Mendelsohn željela je da u centru posljednjih dviju Catherineinih epizoda bude Catherine, a ne Grissomov povratak. Ipak, priznala je da često pita Petersena o mogućem povratku.
Rane godine
U epizodi "Grissom Versus the Volcano" Catherine pripovijeda kako je kao dijete izgubila na takmičenju iz nauke od "nekog klinca s bezveznim crvenim mravima". Kasnije u epizodi, Nick, također, otkriva da je izgubio na sličnom takmičenju i Grissom mu govori da to zaboravi. U njegovom takmičenju iz nauke u djetinjstvu Grissom je bio klinac s mravima.
Karijera
Postao je šef noćne smjene lasvegaske forenzičke jedinice u 2. epizodi nakon što je Brass degradiran zbog pogibije Holly Gribbs i okolnosti koje su dovele do nje.
Yes (grupa)
1975-1980: Ljetna turneja 1976, Going For The One, Tomato, i Pariška snimanja
mini|hochkant|Chris Squire, basista i pjevač na čiji prijedlog je dato ime grupi Yes. Između 1975. i 1976., svaki pojedinačni član grupe Yes izdao je po jedan solo album. Njihova ljetna turneja po Sjevernoj Americi 1976. uz Petera Framptona je bila jedna od njihovih najgledanijih koncertnih serija. Dobar primjer je njihov koncert u Philadelphiji 12. juna 1976. na kojem je prisustvovalo više od 100,000 gledalaca, gdje je zajedno sa njima nastupio i Gary Wright. Ovaj put se specijalnim efektima na bini poznatijim kao "Crab Nebula" bavio Rogerov brat Martyn Dean, dok su Roger i Felicity Youette dizajnirali pozadinu. Krajem 1976. članovi ove grupe su otputovali u Švicarsku da snime novi album u Mountain Studios. U to vrijeme Jon Anderson je poslao Rick Wakeman-u rane verzije pjesama "Wonderous Stories," i "Going For The One," misleći da bi on mogao bolje djelovati na tim pjesmama nego što je to bio slučaj na njihovim ranijim pjesmama. Patrick Moraz je zatim bio otpušten iz grupe (Moraz se 1978. priključio grupi The Moody Blues), a na njegovo mjesto je došao Rick Wakeman. Jula 1977. je izdat album Going For The One. Album je dvije sedmice proveo na vrhu britanske ljestvice popularnosti, a u SAD-a dostigao je do 8. mjesta. Iako je ekipa Hipgnosis dizajnirala omot na albumu, Roger Deanov mjehurski logo se još vidi i Dean se vratio da dizajnira binu. Dva singla sa albuma, "Wonderous Stories" i "Going For The One," osvojili su 7. i 25 mjesto u Britaniji. Turneja je trajala 6 mjeseci tokom 1977. Album Tormato im je deveti album izdat septembra 1978. na vrhuncu popularnosti Punk rock scene u Engleskoj, za šta su musički kritičari optužili Yesovce da predstavljaju ostatak pretencioznog progresivnog rock-a iz ranih 1970-ih. Uprkos tome, ovaj album predstavlja njihov korak dalje od progresivnog rock-a, s' tim što ni jedna pjesma ne traje duže od 8 minuta. Objavljen je i singl sa pjesmom "Don't Kill The Whale," koja je i najduža po trajanju. Album je prvi na kom je ova grupa razdvojeno saradživala i tokom čijeg snimanja su nastali nesporazumi. Uprkos nesporazumima, njihova turneja tokom 1978. - 79. bila je uspješna, sa okruglom binom i 360° zvućnim sistemom koji je bio iznad bine. Na turneji su članovi grupe Yes dobili zlatnu medalju za $1 milion u prodajama karata u Madison Square Gardens u New York City-u.
Gil Grissom
Evolucija kroz godine
Međutim, kad je počeo gubiti sluh, povukao se u sebe i izgubio dosta od one "štreberske" iskre koju je imao. Postao je lahko razdražljiv i nepristupačan. Nakon operacije malo se razvedrio, ali nikad više nije bio onaj neobični i pomalo ćudljivi "štreber" kao prije.
Osobnost
Iako je veoma posvećen poslu i ponekad ide i do krajnjih granica u istragama, njegova nevoljkost da se miješa u uredsku politiku često mu stvara probleme s nadređenima, a nekad i s podređenima. U tom mu području mnogo pomoći pruža Catherine, njegova desna ruka, koja ga uvijek nastoji natjerati da "digne pogled s mikroskopa".
Sara Sidle
Nakon što Grissom napusti CSI, on odlazi u Kostariku, u nadi da će naći Saru. Kad su se konačno sreli, zagrlili su se i strasno poljubili.
Sarin povratak u CSI u 1. epizodi 10. sezone ("Family Affair") otkriva da su ona i Grissom sada vjenčani.
Jovan Sterija Popović
Jovan Sterija Popović (ili Jovan Popović Sterijin) je rođen u trgovačkoj porodici. Osnovnu i srednju školu pohađao je u Vršcu, Temišvaru i Pešti, a prava u Kežmaroku.
Još kao dijete zbog slabog tjelesnog sastava i krhkog zdravlja, bio je isključen iz dječjih igara, stalno uz majku, sa urođenim posmatračkim darom. Njihova kuća se nalazila na početnom dijelu Pijace vršačke, u neposrednoj blizini Saborne - Velike crkve. Kada mu je majka naprasno preminula, Sterija je morao da izdrži veliku borbu sa ocem oko daljeg školovanja. Otac mu je bio došljak. Sterija nije zabilježio odakle mu se otac doselio u Vršac. Napisao je samo biografiju svoga dede slikara Nikole Neškovića.
=Književni rad=
Trezven i racionalan duh, on nije bio pjesnik visokih duhovnih zamaha i bogate mašte, zato njegove drame, iako književnije i pismenije od svih sličnih pokušaja do njega, ipak nemaju prave umjetničke vrijednosti, U njima je malo životne istine, malo poezije i malo istorijske istine, a mnogo namještene retorike, neprirodnosti i usiljenosti. Vrlo pismen i vrlo obrazovan pisac, on je svojim istorijskim dramama skromno zadovoljavao veliku potrebu svoga vremena za rodoljubivim repertoarom i imao mnogo uspjeha. Precjenjivane u svoje vrijeme, te drame su sasvim zaboravljene; duže se na repertoaru zadržala samo historijska drama „Smrt Stefana Dečanskog“.
Prva nogometna liga Republike Srpske 2010/2011.
Najbolji strijelci
8 golova
Jovan Sterija Popović
=Filmovi=
Juliana, kraljica Holandije
Vladavina
Rođenje sina princeze Beatrix, prvog muškog nasljendika holandskog trona u 116 godina, princa Willema-Alexandera, predstavljalo je veliko veselje u kraljevskoj porodici. Rođenje princa, kao i poboljšavanje položaja Holandije na ekonomskom planu, zaustavilo je proteste i negodovanja vezana uz prncezin brak.
Pokrovni sistem
Derma
Derma ili dermis je srednji sloj kože, sastavljen od gustog nepravilnog vezivnog tkiva i areolarno vezivno tkivo, poput kolagena sa elastinomra, spoređenih u difuzno povezane i tkane uzorke. Dermis ima dva sloja. Jedan je papilski, koji je površinski i sastoji se od areolsknog vezivnog tkiva. Drugi je mrežasti (retikularni) sloj koji je duboki sloj dermisa i sastoji se od gustog nepravilnog vezivnog tkiva. Ovi slojevi daju elastičnost omotaču, omogućavajući istezanje i dajući fleksibilnost, istovremeno se opirući iskrivljenjima, naboranosti i opuštenosti. Ovaj sloj je mjesto završecima krvnih žila i nerava. Mnogo hromatofora također je pohranjeno u ovom sloju, kao i baze integumentnih struktura kao što su dlaka, perje i žlijezde.
NGC 944
NGC 944 (također poznat kao IC 228, IRAS 02242-1444, MCG -3-7-16 i PGC 9300) je spiralna galaksija koja je udaljena oko 173 miliona sg od Zemlje i nalazi se u sazviježđu Kit. Najveći prečnik je 1,10 (55 hiljada sg) a najmanji 0,4 uglovnih minuta (20 hiljada sg). Prvo otkriće je napravio Francis Preserved Leavenworth 1. januara 1886. godine.
Najevi
Stanovništvo
Na popisu stanovništva 2021. godine, Najevi su imali 51 stanovnika. Za narodnosni sastav 1991. godine pogledati pod Gustirna.
Myzomonadea
Napomene
Perkinsus marinus i Apicomplexa imaju histone, dok su ih dinoflagelate izgubile. Chromerida porijeklom su mizocitotski, na osnovu dokaza mizocitoze kod hromeridne Vitrella brassicaformis.
25. septembar
25. septembar / rujan (25. 9) jest 268. dan godine po gregorijanskom kalendaru (269. u prestupnoj godini). Do kraja godine ima još 97 dana.
Hidrostatička ravnoteža
Matematičko razmatranje
Postoje 3 sile:
Uravnotežujući ove sile, ukupna sila na plin iznosi
Bitanga i princeza (Bijelo dugme)
Godine 1998. Bitanga i princeza je anketirana na 10. mjestu na listi 100 najvećih jugoslavenskih rok i pop albuma u knjizi YU 100: najbolji albumi jugoslovenske rok i pop muzike. Godine 2015. album je proglašen 15. na listi 100 najvećih jugoslavenskih albuma prema hrvatskom izdanju muzičkog časopisa The Rolling Stone.
Historija
Prvobitno je izdavačka kuća grupe Bijelo dugme Jugoton zakazala snimanje u londonskom AIR Studios (u kojem su snimljena njihova prethodna dva studijska albuma) za kraj novembra, da bi ploča bila objavljena prije novogodišnjih praznika. Međutim, nakon što je postalo jasno da ova muzička grupa neće moći snimati u novembru, a novi raspored u studijima AIR ne može se napraviti, sesije snimanja preseljene su u Beograd. Album je snimljen tokom januara 1979. u studiju PGP RTB u Beogradu, a mastering u Abbey Road Studios u Londonu. Album je, kao i njihova prethodna dva studijska albuma, producirao Neil Harrison. Nije sadržavao zaštitni znak grupe pod folk utjecajem hard rock zvuka, jer nije sadržavao gotovo nikakve elemente narodne muzike, dok su u baladama "Kad zaboraviš juli" i "Sve će to mila moja prekriti ruzmarin, snjegovi i šaš" nastupio simfonijski orkestar.
Plug
Historija
Milovan Glišić objavljuje 1885. godine u listu Domaćica seosku pripovetku Prva brazda, koju je napisao prema istinitom događaju. U najvećem broju sela u brdsko-planinskim predelima ralo se izgubilo između 1900. i 1940. godine. Vjeran prikaz oranja sa ralom i volovima ovjekovečen je u scenama filma Radopolje iz 1963. godine u kome lik orača Ilije igra Rade Marković. Danas se uglavnom proizvode plugovi koji se koriste za traktorsku vuču.
Dijelovi raonog pluga
Podrivač: se retko postavlja jer zahteva komplikovaniju i jaču konstrukciju pluga. Uloga podrivača je razbijanje patosa brazde, odnosno rastresanje podoraničnog sloja nestrukturnih zemljišta. Postavljaju se tako da rade 5-15 cm dublje od plužnog tela.
Podela raonih plugova
thumb|250px|desno|Plug za glatko oranje - trobrazdni obrtač. Poljoprivredni sajam u Novom Sadu 2006. godine. Postoji nekoliko osnovnih podela raonih plugova. Prema načinu premeštanja plastice mogu biti: ravnjaci (plastica se premešta na desnu stranu pa se poorana površina ore na slog ili razor) i raoni plugovi za glatko oranje (sa podjednakim brojem levih i desnih plužnih tela koji izmenom mogu da odlažu plasticu desno ili levo). U okviru drugog tipa u zavisnosti od konstrukcijskog rešenja razlikuju se: obrtači (smenjivanje levih i desnih plužnih tela vrši se obrtanjem pluga po horizontalnoj osi za 180° ili 90°, balansni (smenjivanje se vrši tako što se leva plužna tela podižu a desna spuštaju, i obrnuto), plugovi sa dva rama (imaju dva posebna rama koji se naizmenično spuštaju i podižu).
Peritonitis
Neinfektivni peritonitis
Curenje sterilnih tjelesnih tekućina u peritoneum kao što je krv (endometrioza, tupa trauma trbuha, vanmaterična trudnoća), želudačnog soka (čir želuca), žuči (biopsija jetre, ozljeda žučnih vodova, mokraće (ozljede zdjelice), pankreasni sok (pankreatitis) izaziva najprije sterilni peritonitis koji se može naknadno inficirati u sljedećih 24 do 48 sati.
Afektivna haptika
mini|200px|desno|Filozofija koja vodi IFeelIM (inteligentni sistem za pojačavanje osjećanja, pokretan afektivno osjetljivim Instant Messenger-om) je sljedeća: “Osjećam, dakle postojim!” Afektivna haptika je istraživačko polje, u nastajanju, koje se fokusira na proučavanje i dizajniranje uređaja i sistema koji mogu otkriti, pobuditi ili uticati na emocionalno stanje ljudi, posredstvom osjećaja dodira. Ova oblast istraživanja vodi porijeklo iz radova Dzmitry Tsetserukou i Alena Neviarouskaya, o afektivnoj haptici komunikacionim sistema u realnom vremenu, sa bogatim emocionalnim i haptičkim kanalima.
Nihat Genç
Rođen je u Trabzonu. Sa 20 godina je u Ankari upisao filozofski fakultet na univerzitetu Hacettepe. Nakon diplomiranja ostao je da živi u Ankari slijedećih 9 godina gdje je radio kao činovnik u Ministarstvu kulture i Ministarstvu zdravlja Republike Turske. U mlađim godinama je radio kao tehnički urednik u mnogim novinskim redakcijama. Od tog vremena pa do danas piše kolumne i eseje po raznim novinama i časopisima. U svojim spisima otvoren iskazuje svoje političke i društvene stavove zbog čega je u turskoj, ali i u široj turkofonskoj javnosti dobio status svojevrsnog javnog moraliste. Trenutno piše za časopis Leman i sa televizijskim novinarom Serdarom Akinanom vodi političku emisiju na kanalu Skyturk.
Wallis i Futuna
Počevši od 2003. Wallis i Futuna je postao francuski prekomorski kolektivitet (collectivité d'outre-mer, ili COM). Između 1961. i 2003., je imao status francuske prekomorske teritorije (territoire d'outre-mer, ili TOM).
Svjetsko prvenstvo u nogometu 1978.
Kvalifikacije
mini|desno|275px|
NGC 7680-1
Najbliži NGC/IC objekti
Sljedeći spisak sadrži deset najbližih NGC/IC objekata.
874.
Godina 874. (DCCCLXXIV) bila je redovna godina koja počinje u petak u julijanskom kalendaru. Oznaka 874. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Željko Ninčić
Željko Ninčić, rođen je 03.05.1959., u BiH, Poklečani, (Posušje). Porijeklom iz Nevesinja.
Jean Racine
Biografija
Rodio se u La Ferté-Milon, ostao je bez roditelja s četiri godine i klasično obrazovanje ljubaznosti je primio od svoje bake, Marie des Moulins, koja ga je odvela u samostan Port-Royal. Maturirao je u Port-Royalu, kršćanskoj ustanovi koja je imala veliki uticaj na njegove savremenike, uključujući i Blaisea Pascala. Očekivalo se da će studirati teologiju, ali se posvetio pozorištu i preselio se u Pariz. Njegova prve dvije tragedije, Thébaide (1664.) i Alexandre (1665.), su imale klasične teme, ali su već bile kontroverzne, napadajuće optužbe da zagađuje umove svoje publike. Nastavio je s tragedijom Andromaque (Andromaha,1667.) u kojoj piše o Andromahi, Hektorovoj udovici, i njenoj sudbini nakon Trojanskog rata. Dotada je stekao mnoge neprijatelje, uključujući Pierrea Corneillea i njegovog brata Thomasa. Dramatičari su se često takmičili pišući različite verzije iste teme: na primjer, Michel le Clerc je napisao Iphigénie (Ifigeniju) iste godine kad i Racine (1674.);Jacques Pradon je također napisao Phedre (Fedru) kad i Racine (1677.). Uspjeh Pradonova djela je uzrokovao prekid Racineovog dramskog rada.
Budva
mini|280px|Budva, zvono ispred ulaza u stari grad Budva (ćir. Будва) je grad i naseljeno mjesto, te sjedište općine u Crnoj Gori.
Geografija
Budva je dio Boke. Današnji prostor općine čine geografsko-historijska područja (stare bokeljske općine): Budva (Donji Grbalj), Brajići, Maine, Pobori i Paštrovići. Područje oko grada, duž obale, poznato je i kao Budvanska rivijera. Značajni turistički objekti se nalaze unutar mletačkih zidina iz 15. vijeka, koje okružuje budvanski Stari grad. Stari grad je bio teško oštećen u razornom zemljotresu 1979. godine, ali je potpuno obnovljen. U blizini Budve nalazi se turistički centar Bečići.
Popis 2011.
Napomena: Oznaka Z predstavlja zaštićen podatak.
Alkalna sluz
Alkalna sluz je gusta tečnost koju proizvode životinje koja daje zaštitu tkivu u kiselom okruženju, kao što je želudac.
Aleksander Jabłoński
Naučna djelatnost
Smatra se osnivačem „torunjske škole fizike”. Bio je promoter doktorskih disertacija, npr. Kazimierza Antonowicza i Stanisława Łęgowskog, u njegovom timu su bili i Marian Kryszewski, Wanda Hanusowa, Stanisław Dembiński, kao i njegova ćerka Danuta Jabłońska-Frackowiak i njen suprug Mieczysław Frąckowiak.
Crkva Uznesenja Marijina (Olovo)
Olovsko svetište Majke Božje spada među najveća hodočasnička mjesta na Balkanu. Mahom se hodočasti na svetkovinu Velike Gospe, sredinom mjeseca augusta, ali i u drugim prilikama.
Tetrahidrokanabinol
Tetrahidrokanabinol ili skraćeno THC, poznat i kao Δ9-THC, Δ9-tetrahidrokanabinol (delta-9-tetrahidrokanabinol), Δ1-tetrahidrokanabinol ili dronabinol, glavna je psihoaktivna supstanca koja se nalazi u biljci indijska konoplja (lat. Canabis sativa), poznatijoj kao marihuana. Nalazi se u indijskoj konoplji, pelinu i njegovom derivatu apsintu (švicarska rakija). THC je izoliran u Izraelu 1964. od strane Raphaela Mechoulama, Yechiela Gaonija i Habiba Ederyja na Weizmannovom institutu u Rehovotu. U mnogim zemljama danas se koristi u medicinske svrhe.
CB-1 receptori
Kanabinoidni receptori su učvršćeni u ćelijskoj membrani i spojeni sa G proteinom i enzimom adenil ciklaza (AC). Receptori se aktiviraju pri kontaktu s THC–om ili njegovim derivatom, što izaziva niz reakcija, uključujući inhibiciju adenilciklaze, što smanjuje produkciju cAMP-a, otvaranje K+ kanala, a zatvaranje Ca kanala.
Sintetički THC
Sintetički THC još je poznat pod imenom dronabinol, dostupan je kao lijek na recept (pod trgovačkim imenom Marinol) u nekoliko država uključujući SAD, Holandiju i Njemačku. U SAD-u, Marinol je tretiran kao nenarkotička droga sa vrlo slabim rizikom za fizičku i mentalnu ovisnost, propisan na recept, na tzv. popisu III kontroliranih supstanci. Iako je DEA 2002. prihvatila peticiju, cannabis još uvijek nije tretiran jednako kao Marinol. Marinol je odobren od FDA u terapijama anoreksije kod pacijenata sa AIDS-om, kao i kod nekih glavobolja ili povraćanja za pacijente hemoterapije.
Piwi
Uloga u interferenciji RNK
Nedavni dokazi sugeriraju da je funkcionalna uloga piwi proteina u određivanju germinativne linije posljedica njihove sposobnosti interakcije s miRNK. Komponente puta miRNK u polarnoj plazmi imaju ključnu ulogu u ranom razvoju i morfogenezi embriona Drosophila melanogaster, u kojem je opsežno proučavano održavanje zametne linije.
piRNK i utišavanje transpozona
Nova klasa miRNK dužih od prosjeka poznatih kao Piwi-interaktivna RNK (piRNA) definirana je u sisarskim ćelijama, dužina oko 26–31 nukleotida, duže u poređenju sa tipskom miRNK ili siRNK od oko 21 nukleotida. Ove piRNK eksprimirane su uglavnom u spermatogenim ćelijama u sjemenicima sisara. Ali, prema nekim studijama,  ekspresija piRNK može se naći i u somatskim ćelijama jajnika i  neuronskim ćelijama beskičmenjaka, kao i u mnogim drugim somatskim ćelijama  sisara. piRNK su identificirane u genomu miševa, pacova i ljudi, s neobičnom "grupnom" genomskom organizacijom koji mogu poticati iz repetitivnih regija genoma kao što su retrotranspozoni ili regije koje su normalno organizirane u heterohromatin, a koje su normalno izvedene isključivo iz antisense lanca dvolančane RNK. piRNK su stoga klasifikovane kao „male interferirajuće RNK povezane s ponavljanjem“ (rasiRNK).
Iako njihova biogeneza još nije dobro shvaćena, smatra se da piRNK i Piwi proteini formiraju endogeni sistem za utišavanje ekspresije sebičnih genetičkih elemenata, kao što su retrotranspozoni i na taj način konvertuju genske proizvode takvih sekvenci da ometaju formiranje zametnih ćelija.
Imanski šarti
Ve Melaiketihi
Svaki čovjek ima sa sobom četiri meleka koji bilježe njegova dobra i zla djela. Dva (od ova četiri meleka) su sa čovjekom po noći a dva po danu. Ovi meleci se zovu kiramen katibin ili hafaza meleci. Također je rečeno da su hafaza meleci drukčiji od kiramen katibin meleka. Melek na desnoj strani bilježi čovjekova dobra djela i on je viši od meleka na lijevoj strani, koji piše loša djela. Također postoje i meleci koji će u kaburu mučiti kafire i grešne muslimane kao i meleci koji će ispitivati u kaburu. Meleci koji će ispitivati u kaburu se zovu Munker i Nekir. Meleci koji će ispitivati mu’mine se zovu Mubeššir i Bešir.
Izvjesni meleci su uzvišeniji od drugih. Postoje četiri najuzvišenija meleka. Prvi od četiri najuzvišenija meleka je Džebrail. Njegova dužnost je da Pejgamberima donese vahj, to jeste da ih obavijesti o naredbama i zabranama. Drugi od njih je Israfil koji će puhnuti u sur. On će dva puta puhnuti u sur. Kada on puhne u sur prvi put svako živo biće, osim Allaha dželle-šanuhu, će umrijeti. Kada drugi put puhne u sur sve će se proživjeti. Treći je Mikail. Njegova je dužnost da daje jeftinoću, skupoću, malo, puno [ekonomski red, i da pravi komfor i huzur (spokoj, mir)] i da pomakne svaki predmet. Četvrti je Azrail. On uzima ruhove (duše) [džan je perzijska riječ za arapsku riječ ruh] ljudskih bića. Poslije ova četiri najuzvišenija meleka postoje četiri grupe uzvišenih meleka: Četiri meleka koji se zovu Hamele-i Arš kojih će na Kijametu biti osam; Huzur-i ilahi meleci, koji se zovu Mukarrebin, su meleci koji su u Allahovoj dželle-šanuhu prisutnosti; Kerubijan koji su vođe meleka mučenja (azaba); Ruhanijan koji su meleci milosti (rahmeta). Svi ovi uzvišeni meleci su također viši od svih ljudskih bića osim Pejgambera. Suleha (dobri muslimani) i evlije među muslimanima su uzvišeniji od običnih ili nižih meleka. Obični meleci su uzvišeniji od običnih, to jest griješnih muslimana. Kafiri su najniži od svih stvorenja.
Ve Kutubihi
Kelam-i ilahi (Allahova teala Riječ) nam govori o raznim stvarima. Ako nam pripovjeda o događajima koji su se desili ili će se desiti on se zove haber. Ako ne govori o događajima on zove se inša’. Ako nam pokazuje šta trebamo uraditi on se zove emr (zapovijed, naređenje). Ako nam pokazuje šta ne smijemo raditi on se zove nehj (zabrana). Međutim, u kelam-i ilahi nema ni promjene ni povećavanja. Svaki objavljeni kitab i svaka sahifa (knjižica) su Allahov dželle-šanuhu atribut kelam. Oni su Njegov kelam-i nefsi. Kada je na arapskom jeziku on se zove Kur’ani kerim. Kelam-i lafzi ili Kur’an-i kerim je u poeziji objavljeni vahj koji se može napisati, izgovoriti, čuti i napamet naučiti. Pošto kelam-i lafzi označava kelam-i nefsi džaiz (dozvoljeno) ga je zvati kelam-i ilahi i sifat-i ilahi (Allahov dželle-šanuhu atribut). Kako god se on u cijelosti zove Kur’ani kerim isto se tako i njegovi dijelovi zovu Kur’an.
Ve Rusulihi
Dok mubarek oči Poslanika (množina) spavaju, oči njihovih srca nikad ne spavaju. Svi Poslanici (Pejgamberi) su jednako sprovodili svoje poslaničke dužnosti i svi su bili jednaki u posjedovanju savršenstva Poslanstva. Svi su imali gore pomenutih sedam atributa. Poslanicima nije nikada oduzimano Poslanstvo. Međutim, evlijama može biti uskraćen njihov vilajet. Poslanici su ljudska bića. Poslanici nisu džini. Oni nisu meleci. Džini i meleci ne mogu nikada biti Poslanici za ljude. Oni ne mogu doći na nivo Poslanika. Među Poslanicima postoji hijerarhija, to jest, među njima ima onih koji su viši i odabraniji od drugih. Na primjer, Poslanik ahiri zemana (Poslanik zadnjeg vremena), Muhammed je uzvišeniji od svih drugih Poslanika zato što su njegov ummet i zemlje - kojima je on poslat - veći, i zato što se njegovo znanje i ma’rifet puno više raširili, i zato što je imao stalno i više mu’džiza (natprirodnih čuda), i zato što je dobio od Allaha dželle-šanuhu specijalne kimete (počasti) i ihsane (usluge). Poslanik koji se zovu Ulul’azm su najuzvišeniji od svih drugih Poslanika, Resuli su uzvišeniji od Nebija. Nebiji nisu bili Resuli. (Ma’rifet ili ma’rifa je vjersko znanje koje se može naučiti iz Kur’ani kerima i iz Poslanikovih riječi. To vjersko znanje se ne može shvatiti ćulima i razumom. Alimi islama su naučili ovo znanje i zapisali su ga u svoje knjige. Izvjesno vjersko znanje se ne može riječima izraziti i objasniti. Niti postoje riječi koje bi ga mogle izraziti. Ovakvo znanje se zove ma’rifet. Onaj ko je dobio ovo vjersko znanje (ma’rifet) se zove “muršid”. Oni koji žele da dobiju ma’rifet mogu ga samo dobiti direktnim preljevanjem (znanja) iz muršidovog srca, ili, iz duša umrlih. Međutim, da bi se mogao dobili ma’rifet, prvo se moraju ispuniti izvjesni uslovi. Ma’rifet može dobiti svako ko ispuni ove uslove.)
Vel-Jevmil-Ahiri
Salih i dobri vjernici će dobiti knjige svojih djela sa svoje desne strane. Grešnici i loši ljudi će dobiti svoje knjige djela pozadi (iza leđa) ili sa svoje lijeve strane. Svako djelo, dobro ili zlo, veliko ili malo, tajno ili javno učinjeno, će biti zapisano u toj knjizi. Čak će Allah dželle-šanuhu, koji sve zna, otkriti i ona djela koja su nepoznata melecima zvanim Kiramen katibin. Naši organi će svjedočiti protiv nas. Mi ćemo biti pitani za sve. Na Mahšeru će se, ako to Allah dželle-šanuhu bude htio, otkriti svako tajno djelo. Meleci će biti pitani šta su na zemlji i na nebu radili? Poslanici edžma’in će biti pitani kako su izvršili svoje dužnosti i kako su ljudima objavili Allahove dželle-šanuhu propise (hukmove)? Ljudi će biti pitani kako su slijedili Poslanike, kako su izvršavali dužnosti koje su im objavljene, i kako su pazili na tuđa prava (hakove). Oni koji imaju iman, dobar amel (djela), i lijep ahlak (lijepu narav i ponašanje, moralne vrijednosti) će biti nagrađeni na Mahšeru dok će oni sa lošom naravi i djelima biti strogo kažnjeni.
Allah dželle-šanuhu će kazniti neke mu’mine za male grijehe, dok će nekim mu’minima oprostiti Svojim fadlom (darežljivošću), ihsanom (dobročinstvom) i afuvom (oprostom) i velike i male džunahe. On nikada neće oprostiti nevjerstvo (kufr) i širk (mnogoboštvo, politeizam). On će, ako to hoće, oprostiti svaki drugi grijeh. On će, ako to hoće, mučiti za najmanji grijeh. On je rekao da neće nikada oprostiti kufr i širk. Kafiri sa ili bez Svetih knjiga, to jeste, oni koji ne vjeruju da je Muhammed Pejgamber za sve ljude, i koji ne odobravaju samo ijedan od Njegovih propisa (ahkama), to jeste naređenje (emrova) će sigurno biti stavljeni u Džehennem i vječno će biti mučeni (u azabu).
Drugo, biće šefa’at za ispitivanje, da ono bude lako i brzo.
Džennet i Džehennem već sad postoje. Džennet je iznad sedam nebesa. Džehennem je ispod svega. Ima osam Dženneta i sedam Džehennema. Džennet je veći od Zemlje, Sunca, i neba. Džehennem je puno veći od Sunca.
Ragbi klub "Čelik"
Takmičenja u nezavisnoj BiH
Nakon rata Ragbi klub Čelik je osvajač svih održanih prvenstava u Bosni i Hercegovini. Igrači Ragbi kluba Čelik predstavljaju okosnicu reprezentacije Bosne i Hercegovine. Klub se pored prvenstva BiH takmiči i Regionalnoj ragbi ligi, gdje ostvaruje zapažene rezultate. U sklopu kluba postoji i ženska ekipa, koja se također takmiči u Regionalnoj ligi.
Maraton
Maraton je najduža trkačka atletska disciplina. Maratonska utrka standardno se izvodi na dionici od 42,195 km. Smatra se najtežom atletskom disciplinom, ali i jednom od najtežih sportskih disciplina uopće.
Al Pacino
Nikad se nije ženio, no sa glumicom Beverly D'Angelo ima blizance koji se zovu Anton i Olivia (rođeni 2001), a još prije je dobio kćerku Julie Marie sa Jan Tarrant.
Kolkata
Etimologija
Riječ Kolkata (Bengali কলকাতা  [kolˈkata]) potiče od Kolikata (Bengali [ˈkɔliˌkata] ), naziv na bengalskom jeziku za jedno od tri sela koja su prethodila dolasku Britanaca, druga dva sela su bila Sutanuti i Govindapur.
Britanska kolonijalna vladavina
mini|Grb grada Kalkute, oko 1914. Otkriće i arheološka studija Chandraketugarha, 35 km sjeverno od Kalkute, pružaju dokaze da je regija u kojoj se grad nalazi bila naseljena više od dva milenija. Zabilježena historija Kolkate započela je 1690. godine dolaskom engleske istočnoindijske kompanije, koja je konsolidirala svoje trgovačko poslovanje u Bengalu. Job Charnock, administrator koji je radio za kompaniju, ranije se smatrao osnivačem grada; Kao odgovor na javnu peticiju, Visoki sud u Kalkuti je 2003. presudio da grad nema osnivača. Područje koje je zauzimao današnji grad obuhvatalo je tri sela: Kalikata, Gobindapur i Sutanuti. Kalikata je bila ribarsko selo; Šutanuti je bilo selo tkalja na obali rijeke. Bili su dio imanja koje je pripadalo mogulskom caru; jagirdari (zemljište koje je kralj dodijelio svojim plemićima) prava na oporezivanje sela imala je posjednička porodica Sabarna Roy Choudhury, ili zamindari. Ova prava su prenesena na East India Company 1698.
Tokom 1960-ih i 1970-ih, ozbiljne nestašice struje, štrajkovi i nasilni marksističko - maoistički pokret grupa poznatih kao naksaliti oštetili su veliki dio gradske infrastrukture, što je rezultiralo ekonomskom stagnacijom. Oslobodilački rat Bangladeša 1971. doveo je do masovnog priliva hiljada izbjeglica, od kojih su mnoge bile bez novca, što je opteretilo infrastrukturu Kalkute. Sredinom 1980-ih, Mumbaj (tada se zvao Bombaj) pretekao je Kalkutu kao najnaseljeniji grad u Indiji. Godine 1985. premijer Rajiv Gandhi nazvao je Kalkutu "umirućim gradom" u svjetlu njegovih društveno-političkih nedaća. U periodu 1977–2011, Zapadnim Bengalom je iz Kalkute upravljao Lijevi front, kojim je dominirala Komunistička partija Indije (CPM). Bila je to demokratski izabrana komunistička vlada na svijetu s najdužim stažom, tokom koje je Kalkuta bila ključna baza indijskog komunizma. Na izborima za zakonodavnu skupštinu Zapadnog Bengala 2011., Lijevi front je poražen od Trinamool kongresa. Ekonomski oporavak grada dobio je zamah nakon 1990-ih, kada je Indija počela provoditi pro-tržišne reforme. Od 2000. godine, sektor usluga informacionih tehnologija (IT) revitalizirao je stagnirajuću ekonomiju Kalkute. Grad takođe doživljava značajan rast u svojoj proizvodnoj bazi.
Ekonomija
lijevo|mini| Zgrada [[Banka rezervi Indije, Kolkata]] Kolkata je komercijalno i finansijsko središte istočne i sjeveroistočne Indije i dom berze u Kalkuti. To je glavna trgovačka i vojna luka, i jedan je od pet gradova u istočnoj Indiji (pored Bhubaneswar, Guwahati, Imphal i Kushinagar ) koji ima međunarodni aerodrom. Nekada vodeći grad Indije, Kolkata je doživjela stabilan ekonomski pad u decenijama nakon indijske nezavisnosti zbog naglog porasta stanovništva i porasta militantnog sindikalizma, što je uključivalo česte štrajkove koje su podržavale ljevičarske stranke. Od 1960-ih do kasnih 1990-ih, nekoliko fabrika je zatvoreno, a preduzeća preseljena. Nedostatak kapitala i resursa doprinio je depresivnom stanju gradske ekonomije i doveo do neželjenog naziva: "umirući grad". Gradsko bogatstvo se poboljšalo nakon liberalizacije indijske ekonomije 1990-ih i promjena u ekonomskoj politici koju je donijela vlada Zapadnog Bengala. Nedavne procjene ekonomije gradskog područja Kalkute kreću se od 150 dolara to $250 milijardi ( PPP BDP ) i svrstali su je na treće mjesto najproduktivnije metro područje Indije. mini| Sa 260 metara, zgrada [[42 u Chowringheeju je najviša zgrada u Kolkati. ]] Fleksibilna proizvodnja je bila norma u Kalkuti, koja ima neformalni sektor koji zapošljava više od 40% radne snage. Jedna neorganizirana grupa, prodavači na cesti, ostvarila je posao vrijedan 87,72 milijardi ₹ (2 milijardi US$ ) u 2005. ., oko 0,81% gradske radne snage bilo je zaposleno u primarnom sektoru (poljoprivreda, šumarstvo, rudarstvo itd.); 15,49% radilo je u sekundarnom sektoru (industrija i proizvodnja); a 83,69% radilo je u tercijarnom sektoru (uslužne djelatnosti). , većina domaćinstava u sirotinjskim četvrtima bila je angažovana u zanimanjima koja pripadaju neformalnom sektoru; 36,5% je bilo uključeno u usluge gradske srednje klase (kao spremačice, vozači, itd.), a 22,2% su bili povremeni radnici. Oko 34% raspoložive radne snage u sirotinjskim četvrtima Kalkute bilo je nezaposleno. Prema jednoj procjeni, skoro četvrtina stanovništva živi s manje od 27 rupija (ekvivalentno 45 američkih centi) dnevno.
Zdravstvo
alt=A big building in cream colour with many columns and a portico|lijevo|mini| [[Medicinski fakultet i bolnica, Kolkata|Calcutta Medical College, druga institucija u Aziji koja predaje modernu medicinu (nakon 'Ecole de Médicine de Pondichéry')]] Prema indijskoj nacionalnoj anketi o zdravlju porodice iz 2005., samo je mali dio domaćinstava u Kalkuti bio pokriven bilo kojim zdravstvenim programom ili zdravstvenim osiguranjem. Ukupna stopa fertiliteta u Kolkati bila je 1,4, najniža među osam anketiranih gradova. U Kolkati je 77% udatih žena koristilo kontracepciju, što je najviše među ispitanim gradovima, ali je korištenje modernih metoda kontracepcije bilo najmanje (46%). Stopa smrtnosti novorođenčadi u Kalkuti bila je 41 na 1000 živorođenih, a stopa smrtnosti djece mlađe od pet godina bila je 49 per 1,000 živorođenih.
Grčka
Privreda
Grčka je razvijena zemlja sa razvijenim ribolovom, industrijom, pa donekle i poljoprivredom. Grčka privreda nalazi se pod uticajem stranog kapitala, ali u posljednje vrijeme jača državni sektor, a samim tim i unutrašnja ulaganja.
NGC 4758
Najbliži NGC/IC objekti
Sljedeći spisak sadrži deset najbližih NGC/IC objekata.
Nogometna lopta
U početku razvoja nogometa ljudi su se na različite načine snalazili što se tiče najvažnijeg rekvizita u čitavoj igri. Prema nekim historijskim izvorima ljudi su kao loptu koristili ljudske i životinjske lobanje kao i svinjske, odnosno kravlje mjehure. Poboljšanja u izradi lopte su počela u 19. vijeku korištenjem gume i otkrićem vulkanizacije. Savremeni dizajn lopte se razvio 1962. godine. Tehnološka istraživanja su nastavljena i u modernom dobu.
Mai Tai
Postoji više varijacija ovog koktela, ali svi sadrže rum kao alkoholnu osnovu, uz dodatak orgeat sirupa, curaçao likera, i sokova (limeta, ananas, naranča).
1. oktobar
1. oktobar / listopad (1. 10) jest 274. dan godine po gregorijanskom kalendaru (275. u prestupnoj godini). Do kraja godine ima još 91 dan.
NGC 3395
NGC 3395 (također poznat kao Arp 270, IC 2613, MCG 6-24-17, PGC 32424 i UGC 5931) je prečkasta spiralna galaksija koja je udaljena oko 75 miliona sg od Zemlje i nalazi se u sazviježđu Mali lav. Najveći prečnik je 2,10 (46 hiljada sg) a najmanji 1,1 uglovnih minuta (24 hiljade sg). Prvo otkriće je napravio John Frederick William Herschel 7. decembra 1785. godine.
Sangria
Postoji nekoliko vrsta sangrije. U zavisnosti od regiona u kome se proizvodi, u njen sastav ulazi raznoliko voće.
Koraj
Koraj je naseljeno mjesto u općini Lopare, Bosna i Hercegovina. Naselje Koraj je bilo naseljeno još u prahistoriji. Na lokalitetu Varoš istraženo naselje vinčanske neolitske grupe, koje je bilo nastanjeno kroz čitav srednji i mlađi neolit. Ostaci grada, groblja i drugih objekata iz toga perioda nalaze se na nekoliko lokaliteta u Koraju.
Veliki Blek
Podaci o autorima
Autori (scenaristi i crtači) bili su torinski trojac Giovanni Sinchetto, Dario Guzzon i Pietro Sartoris, poznatiji pod pseudonimom Esse G Esse.
NGC 1744
NGC 1744 (također poznat kao ESO 486-5, IRAS 04579-2605, MCG -4-12-29 i PGC 16517) je prečkasta spiralna galaksija koja je udaljena oko 34 miliona sg od Zemlje i nalazi se u sazviježđu Zec. Najveći prečnik je 7,40 (73 hiljade sg) a najmanji 3,5 uglovnih minuta (35 hiljada sg). Prvo otkriće je napravio John Frederick William Herschel 20. novembra 1835. godine.
Frotola
Frotola nije imala utjecaja samo na madrigal, nego i na kasnije barokne oblike kao monodiju, francuski kanon i šansonu, koji je također bio lagahni, plesni i popularni muzički oblik. Mnogi francuski kompozitori iz tog razdoblja odlazili su u Italiju, bilo da rade na aristokratskim dvorovima ili u papinskoj kapeli u Rimu. Tokom boravka u Italiji, slušali su frotole i ugradili dio onoga što su čuli u svoje izvorne svjetovne kompozicije. Najpoznatiji kompozitori frotola bili su Bartolomeo Tromboncino i Marchetto Cara, koji su bili izuzetno popularni. Mada je Josquin des Prez komponirao neke od popularnih svjetovnih kompozicija (naprimjer, Scaramella i El Grillo) stilski frotole, mada ne po imenu. Ostali kompozitori su manje poznati, ali je bar njihovo ime preživjelo zahvaljujući Ottavianu Petrucciju, koji je uvrstio i njihova djela u svoje muzičke kolekcije. Drugi kompozitori frotola bili su:
Margarita
mini|200px|Margarita Margarita je najpoznatiji koktel na bazi tekile. Pored tekile u margaritu se dodaje triple sec i sok od limete ili limuna, često služen sa posoljenim rubom čaše.
Ričerkar
Druga vrsta ričerkara se pojavila sredinom XVI vijeka i razvijala se uporedo uz motet, sa kojim dijeli mnoge imitacijske procedure. Kompozitori su stvarali transkripcije moteta, ali samo za instrument (obično lutnja ili klavir). Pošto tekst moteta više nije bio dostupan kao strukturna jedinica, morao se pronaći drugi metod muzičke organizacije; varijacijska forma je korištena.
Rastovac
Bosna i Hercegovina:
Triple sec
mini|200px|Triple sec Triple sec je vrsta voćnog likera koji se pravi od osušenih kora narandže. Porijeklom je sa Kariba. Sadrži oko 5 % alkohola, mada količina može varirati od 1-15 %.
Svjetsko prvenstvo u nogometu 1970.
Svjetsko prvenstvo u nogometu 1970. bilo je deveto po redu Svjetsko prvenstvo u nogometu koje je održano u Meksiku od 31. maja do 21. juna 1970. godine. Šampionsku titulu osvojio je Brazil pobijedivši u finalnoj utakmici Italiju. Bronzana medalja pripala je Zapadnoj Njemačkoj. Na takmičenju je učestvovalo 16 reprezentacija, te odigrane 32 utakmice gdje je postignuto 95 golova što je prosječno iznosilo 2.97 postignutih golova po utakmici. Najbolji strijelac turnira bio je reprezentativac Zapadne Njemačke Gerd Müller sa 10 postignutih golova.
3. oktobar
3. oktobar / listopad (3. 10) jest 276. dan godine po gregorijanskom kalendaru (277. u prestupnoj godini). Do kraja godine ima još 89 dana.
Lynyrd Skynyrd Lyve: The Vicious Cycle Tour
Lynyrd Skynyrd Lyve: The Vicious Cycle Tour je live album američke southern rock grupe Lynyrd Skynyrd, izdat 2004. Album je snimljen povodom "30 Godina Rock and Rolla", tj. 30 godina djelovanja Lynyrd Skynyrda. Album je snimljen na koncertu u Amsouth Amfiteatru(sada Starwood Amfiteatar) u Nashvilleu, Tennessee, 11. jula 2003.
Conosa
Od drugog potkoljena Lobosa, razlikuju se po tome što je potonja izgubila bičeve, centriole i također općenito mikrotubulnu organizaciju centrosoma, evolucijom prema kretanju pomoću proticanja citoplazme i kontraktibilnosti aktinskog kompleksa – miozina. Neki članovi Conosa su aerobni a drugi anaerobni (naprimjer, Pelomyxa i Entamoeba). U ovu grupu spadaju Myxomycete i Entamoeba histolytica.
Maribor
Geografski položaj
Leži na izlazu Drave iz Alpa, na dodiru sjevernog Dravskog polja, zapadnih Slovenskih gorica i istočnog Pohorja.
Fakultet političkih nauka u Sarajevu
Odsjeci
Pored dodiplomskog (trogodišnjeg) studija fakultet organizira i postdiplomske studije "Bosna i Hercegovina u savremenom svijetu" i "Diplomatija u savremenom svijetu". Proteklih nekoliko godina FPN radi na reformama koje nalaže Bolonjska deklaracija.
Svjetsko prvenstvo u biatlonu 2023 – potjera (žene)
Utrka u potjeri na 10 km na Svjetskom prvenstvu u biatlonu 2023. u ženskoj konkurenciji održala se 11. februara 2023. njemačkom gradu Oberhofu.
Island
Geografija
Za razliku od susjednog Grenlanda, Island se smatra dijelom Evrope, a ne Amerike. Island je 18. otok po veličini na svijetu.
The Number of the Beast
Lista pjesama
[*] Bonus pjesma
Paul Verlaine
U početku je pripadao parnasovskoj školi. Zbog Arthura Rimbauda napušta porodicu i odlazi u pustolovnu skitnju po Belgiji i Engleskoj. U Bruxellesu je pripit pucao u Rimbauda, zbog čega je osuđen na dvije godine tamnice. Nakon zatvora predaje u Engleskoj i kod isusovaca u Rethelu, ali i dalje ima seksualne poremećaje. Razoren između braka i seksualnosti vraća se religiji. Iz zatvora objavljuje zbirku pjesama "Romanse bez riječi" i piše zbirku "Razboritost" koja izlazi 1881. i stihove koji kasnije ulaze u zbirke "Mudrost" i "Paralelno". Godine 1874. nastanio se u Parizu, gdje je štampao poemu "Pjesničko umijeće", koju pjesnička generacija osamdesetih godina prihvaća kao manifest simbolizma, a Verlaine je postao predvodnik novog pravca. Svoja opscena djela štampao je krišom pod pseudonimom Pablo de Herlagnez. Bio je zatvoren zbog zlostavljanja majke. Bolovao je od artritisa. Nije razlikovao stvarnost od mašte, uzimao je opijum i hašiš. Živio je tzv. boemskim načinom životom.
Jamestown (Sveta Helena)
Klima
Klima Jamestowna je sušna sa bitno ujednačenim temperaturama tokom godine. Bez obzira na činjenicu da grad ima suhu klimu, temperature su umjerene zbog prisustva okeana. Kao rezultat, rijetkost je da u Jamestown-u budu ekstremne. Temperature u području Jamestown-a su za oko 5 stepeni više od ostatka ostrva, zbog razlike u nadmorskoj visini. Okolne vode znaju biti ponekad uzburkane, pa je sagrađen morski zid kao zaštita naselja.
Bruce Dickinson
Paul Bruce Dickinson (Pol Brus Dikinson) (Worksop, Nottinghamshire, Engleska, 7. oktobar 1958.), engleski heavy-metal pjevač
Trijebovo
Trijebovo su naseljeno mjesto u općini Mrkonjić Grad, Bosna i Hercegovina.
Svjetsko prvenstvo u nogometu 1966.
Kvalifikacije
mini|desno|275px|
Orogeneza
Historija teorije
Sam termin orogeneza, u nauku su uveli Amanz Gressly (1840) i Jules Thurmann (1854), da bi opisali proces nastanka planinskih vrhova, dok je sam proces orogeneze još uvijek nosio naziv formiranje planina.
Damir Ibrahimović
Damir Ibrahimović je rođen 18. jula 1965. godine, u Sarajevu. Diplomirao je na Ekonomskom fakultetu u Sarajevu. Direktor je Udruženja umjetnika "Deblokada" i producent i režiser dugometražnih i kratkometražnih filmova. Njegova supruga je bosanskohercegovačka rediteljica Jasmila Žbanić. Damir i Jasmila su se upoznali u skolništu za vrijeme opsade Sarajeva.
Karate
mini|Treniranje Karatea na Okinavi Karate "moderni naziv" (jap. 空手 "prazna ruka" ili "bez oružja u rukama") ili Karatejutsu "predhodni naziv" (kara = prazne, te = ruke, jutsu = umjetsnost/tehnika): je borilačka vještina sa Okinave nastala u 16. vijeku.
Karate-do
Karate je borilačka vještina porijeklom sa (Okinave) Japana (koja se danas također može trenirati i kao sport). U bukvalnom prijevodu sa japanskog jezika na bosanski znači KARA - prazna (gola), TE - ruka (šaka), DO - put, to jest kako se odbraniti od napadača golim rukama ( (空手道:からてどう - "put prazne ruke"). Nastanak karatea veže se za drijevne borilačke vještine sa dalekog istoka, a obnoviteljom savremenog karatea se smatra japanski profesor Gičin Funakoši.
Sparing (kumite)
mini|Kumite (takmičenje) Kumite (borba) je jedan dio karate treninga i sadrži udarce nogom i rukom, a također i bacanja. U karateu imamo razne oblike borbi i to jiyu kumite (slobodna borba),ippon-kumite (dogovorena borba), sport kumite (takmičenja prema pravilima WKO svijetske karate organizacije).
Vanjski linkovi
Stilovi:
NGC 3398
Najbliži NGC/IC objekti
Sljedeći spisak sadrži deset najbližih NGC/IC objekata.
Finska
Geografija
U geografskoj regionalizaciji Finske jasno se ističu tri predjelno-fizionomske cjeline: Ovakva regionalizacija odgovara regionalizaciji ovog prostora i po smjeru pružanja ove države. Laponija odgovara regiji Sjeverna Finska, Jezerska Finska odgovara regiji Južna Finska, a regija Finsko Primorje odgovara regiji Botnička obala. mini|195p|lijevo|Šume Finske
Finsko primorje
Južno primorje Finci nazivaju "salpau selkä" (primorje uz sjevernu obalu Finskog zaliva). Regija ima povoljnije tlo i klimu čime su stvoreni uslovi za intenzivnu poljoprivredu i stočarstvo. Ovdje uspijeva pšenica i šećerna repa. Ovo je najgušće naseljena oblast Finske. Paralelno sa obalom vode glavne željezničke i cestovne komunikacije. Pored aktivne uloge u poljoprivredi ova regija je i industrijski razvijena. Na jugozapadu je grad Turku, najstariji grad Finske, nekada i prijestolnica. Njegovi stanovnici najviše govore švedski. Okružen je grupama ostrva, koja tamo nazivaju "Schären", u blagoj klimi, plodnom okruženju, sa slikovitom srednjovjekovnom arhitekturom spada u najljepše finske gradove. Nedaleko od Turkua se nalazi arhipelag Aland, koji je bliže Švedskoj nego Finskoj. Sastoji se od oko 6.500 ostrva od kojih je 80 naseljeno. Stanovnici govore švedski a bave se poljoprivredom i ribolovom. Najveći grad oblasti, ujedno i cijele države je Helsinki, veliki i moderan kulturni, politički, trgovački i industrijski centar. Istočno od njega je mali grad Kotka, a zapadno gradić Hanko.
Reljef
Površinu finskog prostora sačinjava Baltički štit. Štit je izgrađen od kristalastih škriljaca, granita, gnajsa i vulkanita iz doba arhaika. Ovo područje je bilo nabrano u prekambriju. Djelovanjem vanjskih sila teren je uravnjen. U pleistocenu, finski prostor je bio potpuno prekriven inlandajsom. Pleistocena glacijacija i moćni inlandajs su na svakom koraku ostavili svoje tragove. Ledenjaci su kod manje otpornih stijena erodirali povlatne slojeve sve do rezistentne podloge. Taj materijal je akumuliran u obliku morena. Morene su zagradile brojna jezera, tako da Finska izgleda iz aviona kao vodoravno presječena spužva u čijim se rupicama nalazi voda. Oko 80% Finske prekrivaju glacijalni nanosi u obliku morena i drumlina (izduženi brežuljci sastavljeni od gline i pijeska dužine 500 do 1000 metara, visine 20 do 30 metara). Veći dio finskog prostora čini blago ravni reljef od 100 do 300 m nadmorske visine. U Laponiji je ravan gdje se brijegovi dižu do 500 m.n.v. Na sjeverozapadu Finske su posljednji izdanci Skandinavskih planina, gdje se nalazi i najviši vrh države Haltiotuturi (1.234 m). mini|250p|lijevo|Nacionalni park Repovesi